Irene Ikomu

Irene Ikomu (yazaalibwa 1990) munnayuganda enzaalwa era munnamateeka asinziira mu Kampala , okuva mu kitundu ky'obuvanjuba bw’eggwanga, abadde alwanirira demokulasiya n’enfuga ennungi mu Uganda.    Irene n'era addukanya ekitongole ekiloobdoola emirimu egikolebwa  Paalamenti nemala neewa amawulire ago eri eggwanga (Parliament Watch Uganda) .  Okugatta ku ekyo, Ikomu abadde mabega w’ebitongole ebiwerako ebitandise enkyukakyuka mu mbeera z’abantu ebiwadde abavubuka emirimu mu Uganda.   Omwaka 2021 we gwatuukira, Ikomu yatuula ku lukiiko olufuzi olwa demokulasiya, eddembe n’enfuga oluwawagirwa ekitongole kya  USAID Uganda era alondobeddwayo ekitebe kya Amerika ng’omukulembeze asukkulumye mu balala  gye yalondebwa okuweereza ng'omuntuaweererwa okusinziira ku busobozi oluleetatwo enkyukakyuka mu mugigi mu kitongole kya Young African Leaders Initiative summit, Washington DC. 

 Okusoma kwe n'obuvo bwe 
Irene Ikomu yazaalibwa mu 1990, okuva mu ttundutundu ly'obugwanjuba bwa Uganda Uganda. Yasomera mu Nabisunsa Girls Secondary School ku misomo gye egya siniya,  oluvannyuma yeegatta ku yunivasite y’e Makerere gye yatikkirwa ddiguli esooka mu mateeka (LLB).  Ng'ali e Makerere Irene yenyigira mu bintu bingi n'ebibiina nga okubeera omukulembeze akulira envuganya ,okuvuganya kwa  Makerere okwabayizi abasoma amateeka okwegezaamu ku biki ebibeera mu kkooti z'amateeka eza 2013 ( 2013 Makerere moot competition)  pulogulamu z'amateeka ezomubitundu n'ensiisira z'amateeka ezitambuzibwa mu bitindu (Community Law Program and mobile clinic- CLAPMOC) ekibiina ekitwala abayizi abasoma amateeka ekya Makerere n'ekibiina ky'a Makerere ekikubaganya ebirowoozo.Irene oluvannuma yewandiisa ku yunivasite y'e IE gye yamalira ddigulI eyokubiri ey'ekikungu  mu kuddukanya bizinensi (MBA) . Oluvannyuma yeegatta ku  yunivasite ye Brown  gye yafunira ddiguli ya y'ekikungu mukuddukanya bbizinensi (MBA). 

 Emirimu gye 
Irene Ikomu munnamateeka. Yakola n’ekitongole kya Heinrich Boell Foundation ng’eyeebuuzibwako  ku nkola za bulungi bwansi mu buvanjuba bwa Afirika n'ettundutundu ly'afirirka omusangibwa ensi omuli Djibouti, Eritrea, Ethiopia Somalia(Horn of Africa) .  N'era yaddukanyako enteekateeka y'ekitongole ki  East Africa Civil Society Initiative wansi w'omukutu gwa Aga Khan Development Network, ng'essira aliteeka ku kwongera manyi na mutindo ku bitongole by'obwannakyewa  ebigatta ebitongole bya gavumemti n'omuntu wa bulijjo okwetoloola Uganda, Rwanda, Kenya, ne Tanzania . 

Ono omu ku baatandikawo era addukanya ekitongole kya  Parliament Watch Uganda, pulojekiti ekozesa tekinologiya okulondoola emirimu gya paalamenti. N'era yali muyizi eyalondebwa olwobusobozi (Fellow) okusoma wansi wenteekateeka ya Mandela Washington fellow mu 2014 era n’awangula engule y’omukyala omuto munnamateeka w’omwaka okuva mu kibiina ekigatta bannamateeka ekya Uganda Law Society olw’omulimu gwe yakola mu kutumbula demokulasiya mu Uganda. 

Irene Komu muyizi wa Hurford eyalondebwa okuweererwa okusoma olw'obusobozi bwe (Fellow) ng’asoma engeri abavubuka gyebazuulamu  engeri empya ez’okwenyigira mu byobufuzi ebweru w’enkola enkadde. Anoonyereza ku ngeri gye banganga enkola eza bulijjo mu mulembe gwa digito n’okuyigira ku nkola zaabwe ez’obuyiiya okuzimba ebifo bya demokulasiya mu nsi zaabwe. 

 Byafunye 

 Akulira kkampuni ya Muyi Consulting Group, ekola ku by’okuwabula ku nteekateeka  
 Omu ku baatandikawo The Citizen Report ne Parliament Watch Uganda- enteekateeka za civic tech eziwagira enkolagana ya bannansi mu ngeri ey’obuyiiya. 
 Yakolagana ne Heinrich Boell Stiftung ne Aga Khan Foundation, ng’awagira ebibiina by’obwannakyewa ebigumira embeera mu mawanga 6 mu Buvanjuba bwa Afrika  
 Memba ku lukiiko olufuzi olwa Restless Development Uganda. 
 Munnamateeka omukyala ow'omwaka 2014. 
 Yasiimibwa olw’omulimu gwe ogw’okutambuza omulembe mu byobufuzi, ebibiina by’obwannakyewa (ebibiina ebitali bya gavumenti) n’ebitongole by’obwannannyini. 
 Hurford munne, Ekitongole ky’eggwanga ekya Demokulasiya 
 Memba ku lukiiko oluwabula USAID (Jan 2014 - Dec 2016) 
 Co founder olukiiko lw'okukubaganya ebirowoozo mu ggwanga - Uganda. January 2010, Kampala Uganda. 

 Ebijuliziddwa